b'\n_START_ARTICLE_\nClaudia \xc8\x98tef\n_START_SECTION_\nCarier\xc4\x83\n_START_PARAGRAPH_\nS-a apucat de atletism la v\xc3\xa2rsta de 11 ani, practic\xc3\xa2nd \xc3\xaen special triplu salt. Totu\xc8\x99i, a \xc3\xaenceput s\xc4\x83 sufere de probleme la spate \xc8\x99i a trebuit s\xc4\x83 \xc3\xaenceteze atletismul de team\xc4\x83 de a deveni paralizat\xc4\x83. \xc3\x8en anul 1995 a \xc3\xaencercat mar\xc8\x99ul, care nu solicit\xc4\x83 coloan\xc4\x83 vertebral\xc4\x83 \xc3\xaen acela\xc8\x99i mod, pentru a o urma pe cea mai bun\xc4\x83 prieten\xc4\x83. \xc3\x8entr-o perioad\xc4\x83 de cinci luni a devenit campioan\xc4\x83 na\xc8\x9bional\xc4\x83 la v\xc3\xa2rsta, apoi a cucerit medalia de bronz la Campionatul Mondial de juniori din 1996 la proba de 5.000\xc2\xa0m. Un an mai t\xc3\xa2rziu, a c\xc3\xa2\xc8\x99tigat Campionatul European de Juniori. _NEWLINE_\xc3\x8en anul 1999 a stabilit un nou record mondial \xc3\xaen sal\xc4\x83 la proba de 3.000\xc2\xa0m cu timpul de 11:40,33. \xc3\x8en acela\xc8\x99i an, s-a c\xc4\x83s\xc4\x83torit cu Sebastian \xc8\x98tef, \xc8\x99eful de la CSM Craiova \xc8\x99i fiul antrenorului ei, Horia \xc8\x98tef, apoi a luat medalia de aur la Campionatul European de tineret (U23) \xc8\x99i la Universiada de la Palma de Mallorca. Totu\xc8\x99i, a fost controlat\xc4\x83 pozitiv\xc4\x83 cu nandrolon\xc4\x83 \xc3\xaen anul 2000 \xc8\x99i a fost suspendat\xc4\x83 timp de doi ani._NEWLINE_S-a calificat la Jocurile Olimpice de var\xc4\x83 din 2004 de la Atena, dar nu a putut s\xc4\x83 particip\xc4\x83 din cauza a\xc8\x99a-numitei \xe2\x80\x9eregulii \xc8\x9airiac\xe2\x80\x9d, prin care un sportiv sanc\xc8\x9bionat pentru dopaj nu mai poate reprezenta Rom\xc3\xa2nia la Jocurile Olimpice. Decizia Comitetului Olimpic Rom\xc3\xa2n a r\xc4\x83mas \xc3\xaen vigoare din cadrul Jocurilor Olimpice din 2008 de la Beijing, apoi a fost ridicat\xc4\x83. Astfel Claudia \xc8\x98tef a participat ca debutant\xc4\x83 la proba de 20\xc2\xa0km mar\xc8\x99 la Jocurile Olimpice de var\xc4\x83 din 2012 de la Londra. S-a clasat pe locul 38 cu timpul de 1:33:56, o mare dezam\xc4\x83gire pentru ea._NEWLINE_\xc3\x8en mai 2015 a reu\xc8\x99it timpul de 1:34:31 la Cupa Europei de la Murcia, \xc3\xaendeplinind baremul de calificare pentru Jocurile Olimpice din 2016 de la Rio de Janeiro. Totu\xc8\x99i, \xc3\xaen luna mai 2016 a fost depistat\xc4\x83 pozitiv cu meldonium, o substan\xc8\x9b\xc4\x83 interzis\xc4\x83 la \xc3\xaenceputul aceluia\xc8\x99i an de Agen\xc8\x9bia Mondial\xc4\x83 Antidoping._NEWLINE_In prezent, este antrenoare la Clubul Sportiv Municipal Craiova.'